text: Forslag om borgerværn i Holsted
  26 juni 2012 kl. 11.31
  Borgerne i Holsted ved Vejen overvejer at oprette et borgerværn for at undgå indbrudstyve og røverier.
  Overvejelserne er blevet aktualiseret af et hjemmerøveri mod en 89-årige i Lilly Scheeres i Søndergade i Holsted i sidste uge. Han stjal 2.500 kroner fra en pung, der lå i sofaen. Hendes rollator havde røveren han placeret uden for hendes rækkevidde.
  Forslaget om et borgerværn eller en systematisk naboovervågning bestående af frivillige kommer fra pilot Bjarne Lastein.
  - Det er chokerende, at en 89-årig kvinde skal finde sig i at blive røvet i sit eget hjem ved højlys dag. Vi har også mange indbrud og hører om folk, der lusker rundt i folks haver, siger han.
  Formanden for lokalrådet i Holsted, Brian Thaisen, oplyser, at rådet nu vil drøfte forslaget.
  Røveren fra Søndergade er stadig på fri fod. Han beskrives som cirka 50-årig med mørkt, langt fedtet hår og omkring 180 centimeter høj.
  